CELEX: 61967CJ0007
Language: da
Date: 1968-04-04
Title: Domstolens Dom af 4. april 1968. # Firma Milchwerke H. Wöhrmann & Sohn KG mod Hauptzollamt Bad Reichenhall. # Anmodning om præjudiciel afgørelse: Finanzgericht München - Tyskland. # Sag 7-67.

DOMSTOLENS DOM
      AF 4. APRIL 1968
      
         Firma Milchwerke H. Wöhrmann und Sohn KG
      
      
         mod Hauptzollamt Bad Reichenhall
      
      
         (Anmodning om præjudiciel afgørelse)
      
      Sag 7/67
      Processprog: Tysk
      
      Angående :
      En anmodning om en præjudiciel afgørelse vedrørende fortolkningen af artikel 12, stk. 2 i Rådets forordning nr. 13/64/EØF om gradvis oprettelse af en fælles markedsordning for mælk og mejeriprodukter (JO af 27. februar 1964, s. 549; findes ikke på dansk) indgivet til Domstolen i henhold til artikel 177 i traktaten om oprettelse af Det europæiske økonomiske Fællesskab af Finanzgericht Miinchen (den kompetente ret i afgiftssager) i en sag, der verserer for denne ret mellem ovennævnte parter.
      Domskonklusion :
      En skat på importen af produkter fra tredjelande er ikke en afgift med tilsvarende virkning som told efter artikel 12, stk. 2 i forordning nr. 13/64 om gradvis oprettelse af en fælles markedsordning for mælk og mejeriprodukter, når den opkræves som led i det nationale omsætningsafgifts-system.
      Generaladvokatens forslag til afgørelse :
      Se sag 28/67.
      Sammendrag
      Landbrug — fælles landbrugspolitik — fælles markedsordning — malk og mejeriprodukter — import fra tredjelande — skat i form af omsætningsafgift — ikke karakter af afgift med tilsvarende virkning som told — tilstedelighed
      (Rådets forordning nr. 13/64/EØF af 5. februar 1964, artikel 12, stk. 2)
      En skat på importen af produkter fra tredjelande er ikke en afgift med tilsvarende virkning som told efter artikel 12, stk. 2 i forordning nr. 13/64 om gradvis oprettelse af en fælles markedsordning for mælk og mejeripro dukter, når den opkræves som led i det nationale omsætningsafgifts-system.
      Jf. sammendrag nr. 5 i sag 57/65, Sml. 1965-68, s. 199.